Hätäkeskukseen tuli 19.4. klo 21.59 ilmoitus, että Pedersören Lövössä palaa teleliikennetekniikkaa sisältävä rakennus teleliikennemaston vieressä. Pelastuslaitos sammutti palon illalla ja poliisi on päivän aikana tehnyt teknistä tutkintaa tapahtumapaikalla. Palo epäillään tahallaan sytytetyksi ja Pohjanmaan poliisi tutkii tapausta törkeänä tuhotyönä.

Palo katkaisi teleliikenteen mastossa. Poliisi ei ole vielä saanut selvitettyä miten katkos vaikuttaa teleliikenteeseen alueella.

Poliisilla ei tällä hetkellä ole rikokosesta epäiltyä ja pyytää yleisöltä apua. Vihjeet voi lähettää osoitteeseen: vihjeet.pohjanmaa@poliisi.fi